उन्होंने कहा कि कंपनी आंतरिक संसाधनों से 500 करोड़ रुपये के निवेश से दो और घाटे में चल रहे सार्वजनिक उपक्रमों का अधिग्रहण करेगी। पिछले साल कंपनी ने सार्वजनिक क्षेत्र की हिंदुस्तान स्टील वक्र्स कंस्ट्रक्शन (एचएससीएल) का 35.70 करोड़ रुपये में अधिग्रहण किया था। मित्तल ने बताया कि एचएससीएल की तरह ये दो कंपनियां भी निर्माण क्षेत्र से जुड़ी हैं। इन कंपनियों की ऑर्डर बुक 15,000 करोड़ रुपये है। इन अधिग्रहण के बाद ये ऑर्डर भी हमारे खाते में जुड़ जाएंगे। उन्होंने कहा कि एनबीसीसी दस नए देशों में अपनी उपस्थिति दर्ज कराने की तैयारी कर रही है। अभी हमारी उपस्थिति तीन देशों में है। हम दस और देशों में उपस्थिति दर्ज कराना चाहते हैं इनमें से नौ देश अफ्रीका में होंगे जबकि एक अन्य दुबई या अबू धाबी होगा।